«Երբ ես ՀՔԾ պետի թեկնածու եմ առաջադրել, թեկնածուի հետ ունեցել եմ պայմանավորվածություն, որ բոլոր գործերը պետք է քննվեն օրենքի տառին համապատասխան, ՀՀ-ում չկան անձեռնմխելի մարդիկ, և եթե քննության օբյեկտիվ ընթացքը հանգեցնում է որևէ մեկին ձերբակալելու և կալանավորելու անհրաժեշտության, ուրեմն դուք պետք է այդ գործողությունը անեք՝ անկախ նրանից, թե ում մասին է խոսքը: Որից հետո ժամանակ առ ժամանակ եղել են դեպքեր, երբ փորձ է արվում ինձ հետ ճշտել, թե ես լուրջ էի ասում, որ ա´յո, կարելի է օբյեկտիվ քննություն իրականացնել ՀՀ-ում»,- ասաց Փաշինյանը: